મનુષ્યના જીવનની શરુઆત હું કોણ? એ પ્રશ્નથી થાય છે, માટે રાશિઓના ચક્રમાં પહેલાં મેષ રાશિની વાત આવે છે, હું કોણ? એ મેષ રાશિનો વિષય છે. આ હુંને સંતોષવા શરીર, મિલકત અને પરિવાર જોઈએ એટલે વૃષભ રાશિના આ ગુણો હોઈ, બીજા ક્રમે વૃષભ રાશિની વાત આવી. શરીર, મિલકત અને પરિવાર મળ્યાં પછી મારે પોતાને‘વ્યક્ત’ કરવો પડશે એટલે વ્યકત કરવા માટે બુદ્ધિની રાશિની જરૂર છે. માટે મિથુન રાશિ તૃતીય ક્રમે આવી. મકાન અને બીજાને સંભાળવા માટેની જે ઈચ્છા છે, તેની માટે ચોથા ક્રમે કર્ક રાશિની વાત આવી. પોતાનું હુનર અને અભ્યાસ બહારની દુનિયામાં દેખાય એ માટે પાંચમા ક્રમે સિંહ રાશિ આવી. ઘર અને સમાજમાં સ્થાન મળ્યાં પછી તેની પાછળ જીવન ગોઠવાઈ જાય છે, એટલે રોજબરોજના કાર્યો અને સેવાની વાત પણ આવશે, એટલે છઠે ક્રમે કન્યા રાશિ આવી. જીવનને સંપૂર્ણ કરવા માટે સફરમાં અડધે રસ્તે જીવનસાથીની જરૂર પડશે એટલે તુલા રાશિ સપ્તમ ક્રમે આવી. આઠમા ક્રમે આવતી વૃશ્ચિક રાશિ કામ-ભાવ અને નવું સર્જન બતાવે છે. ધન રાશિનો સ્વભાવ શોધખોળ અને પોતાને સાબિત કરવાનો છે. કશુંક મળ્યા પછી સત્તા હાથમાં આવે છે, કર્મ બંધાવાની શરૂઆત થાય છે માટે દસમાં ક્રમે મકર રાશિ આવી. સત્તા હાથમાં આવ્યા પછી સમાજ અને મિત્રો તમારી પાસે દોડતાં આવે છે, માટે અગિયારમાં ક્રમે તેમને રજૂ કરતી કુંભ રાશિની વાત આવી. જીવનના બધા અનુભવ લીધા પછી છેલ્લે આત્માની અરજ અજ્ઞાતમાં ભળીને મોક્ષ પામવાની હોય છે, માટે બારમાં ભાવે મીન રાશિ આવી. આમ બારેય રાશિઓ મનુષ્ય જીવનનો દરેક અનુભવ આવરી લે છે. ગતાંકમાં આપણે મેષથી કર્કની વાત કરી હતી, આજે સિંહથી તુલા રાશિની કેટલીક ખાસિયતો આલેખવા પ્રયત્ન કર્યો છે. રાશિઓની કેટલીક રસપ્રદ ‘ઓર’ વાતો નીચે મુજબ છે: